P S Ramani

Premanand Shantaram Ramani zaka Dr. P. S. Ramani nanvan vollkhotat,to ek Bharoti Goenchea rajiacho nervam piddecho voiz  zavn asa, Taka tachea Newcaste hantuntlea vavrak ani tachea nervam piddechea xostrkriechea kuxolltaiek-Flip Ramani kuxolltai ani PLIF lagun vollkhotat. Sodheak Mumboichea  Lilavati Hospitalantlo to jiextt nervam patti-konneacho sorjon asa[1] Ek vorsavollicho lamb pol’leanchi dhanvddi tachea manak Goeant korpant ieta zaka Dr P S Ramani Goa Marathon" nanv dilam.[2][3]
Adlem Jivit.
Ramani eka  Goenchea Wadi Talaulim ganvant zolmolo ani vaddlo. Ek khalche orthik fattbhuincher aslolean, to  Fonddenchea A.J de Almeida  iskolak savn io-voch dor disa cholon kortalo,Mon lavn kam korun, to iskolant poilo ietalo ani rajiant to dusro ailolo asa,  Tannem gonnitant  100%  gunn melloileat donui  SSC porikxent toxench ontor-vinean porikxent.Punn, tannem voiz zavpak chintlem ani taka Mumboi Vixv vidheapitthachi xixhovruti favo zali, Tannem nervam piddent khaxeleponn ghetlam..[4]
Karkird.
Newcastle upon Tyne hanchea nagrikanchea iesiesponni ilaz kela dekhun Ramanik ontorraxttrio fank mell’lli. Thoim zaitea lokak fattichem ani fattikonnache thoinchea kollxeachea khonnink lagun. prosong asle Hi fank ani bhovman mell’llolo astanai, to Bharotant portolo..[4]
1974 vorsa , taka  Goa Medical College patthovpant ailo, zoim tachea agllea-vegllea vavrak lagun taka tachea ghorchea rajeant xroi favo zalem..[4]
Voizuki bondhutvant, Ramanik namna tachea nove manddavollik ani kuxolltaiek nervam piddent asa.Tachi chodd famad kuxolltai disc kaddpant asa zaka ."Flip Ramani Technique" mhonn vollkhopant ieta.[1]  1973 vorsa , tannem  PLIF manddnni kaddli zaka Posterior Lumbar Interbod ji spondylolysis ani spndylolisthesis ilaz korpant vaporpant ieta  .[5]
LTM Medical College hichea Nervam pidde vibhagacho Professor ani Mukheli koso to tosoch Mumboichea Tata Memorial Hospital Oncological Neuro-Spinal Surgeon,  bospagari zala.To  Association of Neuro-Spinal Surgeons of India hacho iezman ani Neuro-trauma Society of India hacho iezman aslo.[6][7]
Sodheak to nervam piddecho xostrio korpi ani jiextt nervam fatti konnacho xostr kria korpi koso Lilavati Hospital, Mumboi hanga vavurta .[1] Tannem 2001 vorsa fattikonneachi xostrkria  kelea famad Sarika nottiechi ji adli ghorkan’n  ani tosripam jikhpi kolakar ani digdorspi Kamal Hassanachi asa..[8] Tannem Goenkar nattkist, kovi ani rajkornni Vishnu Wagh hancho 2016 vorsa ilaz kela..[9]
Khasgi jivit.
Sodanchem jivit.
Dr Ramanichi sodancho vavr sokallchea  4:30 vorancher utthop ani uprant 15 minut dhean divop.. Thoddea  joga uprant to almus korta ani aplea piddestancher xostri kria korunk sokallchea 8  vorancher Lila hospitalant vochpak toiar zata. Piddestank sol’lo divop sanjechea 4 vorancher suru zata jem ratchea 9:30 poreant dor disa cholta.[4]
Kuttumb.
Ramani eka somazxastr todnea kodde kazar zala ani tankam don bhurgim asat Anoop-ek voiz ani Anjali ek creative director.
Ramani hannem ekunn sadem jivit sarlam, ani tannem jevnnak vo nhesnnak chodd khorchachi ruch dakhovnk na ani to tea khatir tachea potinicher puro ovlumbun asa..[4]
Poropkar.
Aplea ganvam khatir kitem tori korunk utsuk aslolean, tannem aplem purvozanchem ghor moddlam jem 1926 vorsa bandlolem, ani ek malliechem ghor bandlam zantunt 10000 pustokanchi vachnaloi, 2000 khellnni, bhurgeank ek khellpachi bag ani 200 lokank bospacho ek vosro hancho aspav asa..Tannem ek adhunik veaomxalla hea zagear bandlea ani heo sovloti bhousa khatir funkott vo ek nanvam purtea rok’komank bhettoileat.  Tannem ek khellacho zago komunidadichea zagear vistarit kela..[4]
Ramani ek krikett khellachi spordha  praiojit korta ani "Dr P S Ramani Goa Marathon" hantunt to kriaxil asa jichi manddavoll Ahilyabai Ramani Pratishtan korta ji sonstha tannem sthapit kelea.,[2] Hea kariavollik sonvsar bhor lokachem akorxon asa;.[10] Ramani he ghoddnnechi sondi tornnatteank kriaxil zavnk ut’tejon dita ani tankam koslei piraiechi ott nastana kosrotechem mhotv xikoita.[11][12]
Tosripam ani Proxonsa.
Newcastle hantuntlea kamank lagun, Dr Ramanki Research Man of the Year award Englandant favo zalam. University of Chicago hacho protistthit Paul Bucy Award mellovpak Asiantlo to poilo zavn asa. 2011 vorsa, taka British Association of Spinal Surgeons hannim lifetime achievement award, bhettoilam ani Hungary desant tachea bhovmanak ek ttopal tikett kaddlea.[13][5] Rokhddench, eka  Cirebon, Indonesiachea hospitalan, ek xostria korpi  theatre blockak tachem nanv dilam, Ganvghora, tachea ganvchea lokamni tachea poropkar lagun eka ganvchea rosteak tachem nanv dilam..[4]